               ЕВРОПЕЙСКА КОМИСИЯ
            ???????, 29.11.2016
            COM(2016) 742 final
            Предложение за
            РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
            за мобилизиране на средства от Европейския фонд за приспособяване към глобализацията във връзка със заявление от Нидерландия — EGF/2016/005 NL/Drenthe Overijssel Retail

               ОБЯСНИТЕЛЕН МЕМОРАНДУМ

               КОНТЕКСТ НА ПРЕДЛОЖЕНИЕТО

               1.Правилата, които се прилагат за финансовото участие, предоставяно от Европейския фонд за приспособяване към глобализацията (ЕФПГ), са установени в Регламент (ЕС) № 1309/2013 на Европейския парламент и на Съвета от 17 декември 2013 г. относно Европейския фонд за приспособяване към глобализацията (2014—2020 г.) и за отмяна на Регламент (ЕО) № 1927/2006
                  1
                („Регламентът за ЕФПГ“).

               2.На 12 юли 2016 г. Нидерландия подаде заявление EGF/2016/005 NL/ Drenthe Overijssel Retail за предоставяне на финансово участие от ЕФПГ вследствие на съкращения
                  2
                в икономическия сектор, класифициран в разделение 47 по NACE Rev. 2 („Търговия на дребно, без търговията с автомобили и мотоциклети“) в регионите на ниво 2 по NUTS Drenthe (NL13) и Overijssel (NL21) в Нидерландия.

               3.След оценка на заявлението Комисията заключи в съответствие с всички приложими разпоредби на Регламента за ЕФПГ, че условията за предоставяне на финансово участие от ЕФПГ са изпълнени.

               ОБОБЩЕНИ ДАННИ ЗА ЗАЯВЛЕНИЕТО

                        Заявление по ЕФПГ

                        EGF/2016/005 NL/Drenthe Overijssel Retail

                        Държава членка

                        Нидерландия

                        Засегнат(и) регион(и) (ниво 2 по NUTS
                           3
                        )

                        NL13 — Drenthe

                        NL21 — Overijssel

                        Дата на подаване на заявлението

                        12 юли 2016 г.

                        Дата на потвърждението за получаване на заявлението

                        12 юли 2016 г.

                        Дата, на която е поискана допълнителна информация

                        15 юли 2016 г.

                        Срок за предоставяне на допълнителната информация

                        6 септември 2016 г.

                        Срок за приключване на оценката

                        29 ноември 2016 г.

                        Критерий за намеса

                        Член 4, параграф 1, буква б) от Регламента за ЕФПГ

                        Брой на засегнатите предприятия

                        6

                        Сектор(и) на икономическа дейност

                        (разделение по NACE Rev. 2)
                           4

                        Разделение 47 — „Търговия на дребно, без търговията с автомобили и мотоциклети“

                        Референтен период (девет месеца):

                        1 август 2015 г. — 1 май 2016 г.

                        Брой на съкращенията по време на референтния период (а)

                        1 096

                        Брой на съкращенията преди или след референтния период (б)

                        0

                        Общ брой на съкращенията

                        1 096

                        Общ брой на отговарящите на критериите бенефициери

                        1 096

                        Общ брой на бенефициерите от целевата група

                        800

                        Брой на младите хора от целевата група, които не работят и не са ангажирани в никаква форма на образование или обучение

                        0

                        Бюджет за персонализирани услуги (EUR)

                        2 910 000

                        Бюджет за прилагането на ЕФПГ
                           5
                         (EUR)

                           121 250

                        Общ бюджет (EUR)

                        3 031 250

                        Участие от ЕФПГ (60 %) (EUR)

                        1 818 750

               ОЦЕНКА НА ЗАЯВЛЕНИЕТО

               Процедура

               4.Нидерландия подаде заявление EGF/2016/005 NL/Drenthe Overijssel Retail на 12 юли 2016 г. — в рамките на 12 седмици от датата, на която са били изпълнени критериите за намеса, определени в член 4 от Регламента за ЕФПГ. Комисията потвърди в същия ден получаването на заявлението, а на 15 юли 2016 г. поиска допълнителна информация от Нидерландия. Допълнителната информация бе предоставена в шестседмичен срок от датата на искането. Предвиденият 12-седмичен срок от датата на получаване на пълното заявление, в който Комисията следва да приключи оценката си за това дали то отговаря на условията за предоставяне на финансово участие, изтича на 29 ноември 2016 г.

               Допустимост на заявлението

               Засегнати предприятия и бенефициери

               5.Заявлението се отнася до 1 096 работници, съкратени в икономическия сектор, класифициран в разделение 47 на NACE Rev. 2 — „Търговия на дребно, без търговията с автомобили и мотоциклети“. Съкращенията са извършени в регионите на ниво 2 по NUTS NL13 — Drenthe и NL21 — Overijssel.

                        Предприятия и брой на съкратените лица по време на референтния период

                        Aktiesport (Drenthe)

                        41

                        Perry Sport (Drenthe)

                        19

                        Aktiesport (Overijssel)

                        84

                        Perry Sport (Overijssel)

                        36

                        Dolcis (Drenthe)

                        19

                        Scapino (Drenthe)

                        209

                        Dolcis (Overijssel)

                        44

                        Scapino (Overijssel)

                        213

                        Manfield (Drenthe)

                        11

                        V&D (Drenthe)

                        125

                        Manfield (Overijsse)

                        27

                        V&D (Overijssel)

                        268

                        Общо предприятия: 6

                        Общо съкратени лица:

                        1 096

                        Общо самостоятелно заети лица, чиято дейност е прекратена:

                        0

                        Общо отговарящи на критериите работници и самостоятелно заети лица:

                        1 096

               Критерии за намеса

               6.Нидерландия подаде заявлението си съгласно критериите за намеса по член 4, параграф 1, буква б) от Регламента за ЕФПГ, съгласно който трябва да са съкратени най-малко 500 работници за референтен период от девет месеца в предприятия, извършващи дейност в един и същ икономически сектор на ниво разделение по NACE Rev. 2 и разположени в два съседни региона на ниво 2 по NUTS, намиращи се в дадена държава членка. Комбинирано са били извършени 1 096 съкращения в регионите на ниво 2 по NUTS NL13 — Drenthe и NL21 — Overijssel. Деветмесечният референтен период за заявлението тече от 1 август 2015 г. до 1 май 2016 г.

               Изчисляване на броя на съкращенията и на случаите на прекратяване на дейност

               7.Всички 1 096 съкращения през референтния период са били изчислени, считано от датата на подаване на уведомлението за колективни съкращения, на която работодателят, в съответствие с член 3, параграф 1 от Директива 98/59/ЕО на Съвета
                  6
               , е уведомил писмено компетентния публичен орган за планираните колективни съкращения. Преди датата на приключване на оценката от Комисията Нидерландия потвърди, че тези 1 096 съкращения са били реално извършени.

               Бенефициери, отговарящи на критериите

               8.Общият брой на отговарящите на критериите бенефициери е 1 096.

               Връзка между съкращенията и световната финансова и икономическа криза, предмет на Регламент (ЕО) № 546/2009

               9.С оглед установяване на взаимовръзката между съкращенията и световната финансова и икономическа криза, предмет на Регламент (ЕО) № 546/2009, Нидерландия изтъква аргумента, че секторът на търговията на дребно е в криза. Този сектор е бил изправен пред основни промени и все още изпитва значителни трудности да се справи с тях. Затрудненията са оказали съществено отрицателно влияние върху заетостта в сектора.

               10.През последните няколко години са настъпили съществени промени в нагласите на потребителите, като например спадът на продажбите в средната ценова категория и нарастващата популярност на пазаруването по интернет. Изграждането в много нидерландски градове на нови търговски зони извън центъра на града и намаляващото доверие на потребителите
                  7
                в икономиката също са се отразили отрицателно на позицията на сектора на традиционната търговия на дребно.

               11.Нидерландия твърди, че като участник на световния пазар нидерландският финансов сектор е обвързан от международните правила, включително правилата относно финансовите резерви, за да може да отговаря на новите международни стандарти. Вследствие на това банките разполагат с по-малко ресурси за финансиране на икономиката, отколкото преди.

               12.Нидерландия твърди, че банките са започнали да се отнасят по-предпазливо към отпускането на кредити на дружествата
                  8
               . При всички случаи на обявяване в несъстоятелност в областта на търговията на дребно не е могло да бъде уредено отпускане на допълнителен кредит или преструктуриране на кредита. Това се е дължало на по-строги правила в банкирането, въведени в резултат на финансовата икономическа криза. Извършен неотдавна анализ показва спад на кредитирането, отпускано от основните нидерландски банки
                  9
               .

               13.Нестабилното финансово положение на по-големите универсални магазини направи невъзможно инвестирането в други модели магазини с цел да се извършат необходимите промени и отново да се постигне конкурентоспособност.

               14.Към днешна дата в сектор 47 по NACE са подадени 6 заявления за участие от ЕФПГ, като основанието за всички тях е световната финансова и икономическа криза
                  10
               .

               Събития, довели до съкращенията и до прекратяването на дейността

               15.Въпреки че пазарът на труда в Нидерландия се възстановява бавно от кризата, в определени сектори все още личат последиците от нея. Някои сектори, като търговията на дребно, едва наскоро започнаха да усещат реално последиците от финансовата икономическа криза.

               16.Основната причина за гореспоменатите отрицателни промени в сектора на търговията на дребно е спадът на доходите на потребителите, причинен от финансовата икономическа криза, в комбинация със задлъжнялостта на потребителите
                  11
               . Наблюдава се също спад в доверието на потребителите, наред с намаляване на покупателната им способност
                  12
               . Първоначално от финансовата икономическа криза са пострадали само по-малките универсални магазини, но напоследък това се случва и с по-големите такива
                  13
               .

               17.През последните няколко месеца се наблюдават множество съкращения в сектора на търговията на дребно. Основните универсални магазини в сектора са засегнати от случаи на несъстоятелност, което е довело до общо 27 052
                  14
                съкращения през периода 2011—2015 г.

               18.По време на финансовата икономическа криза показателите за доверието на потребителите са посочили първоначален спад през периода 2011—2013 г. През 2014 г. доверието се е възстановило до известна степен, но все още е било отрицателно. През 2014 г. продажбата на потребителски стоки на дребно се е възстановила до +1 %, следвайки тенденцията на потребителското доверие
                  15
               .

               19.През 2016 г. се отчита нов спад в доверието на потребителите
                  16
               . Обемът на стоките, продадени в сектора на търговията на дребно, е следвал тази тенденция от -2 % (2011 г.) до -4 % (2013 г.). През 2014 г. пазаруването по интернет е допринесло за слабо възстановяване. Покупките обаче са все още с 2,7 % под равнището от 2008 г., когато започна финансовата икономическа криза
                  17
               .

               20.Потреблението на стоки на дребно, особено в групата на продуктите от средна ценова категория, все още страда от последиците от кризата
                  18
               . Основните причини за това са намаляващите доходи на потребителите и намалената им способност да купуват потребителски стоки
                  19
               . Както беше посочено, динамиката на покупателната способност все още не се е възстановила след отрицателното развитие в сферата на доходите през периода 2008—2013 г.

               21.Отрицателният ефект от намаляването на покупателната способност се засилва от високата задлъжнялост на средностатистическите домакинства в Нидерландия. Повечето от задълженията са свързани с ипотечни кредити
                  20
               . Задлъжнялостта и намаляването на доверието у домакинствата са оказали силно отрицателно въздействие върху сектора на търговията на дребно.

               22.От началото на кризата досега в несъстоятелност са били обявени 5 200
                  21
                магазина за търговия на дребно, като най-големите универсални магазини са били засегнати едва наскоро.

               23.Някои от най-големите магазини за търговия на дребно са били обявени в несъстоятелност преди края на 2015 г. Изготвен е анализ, показващ 10-те най-големи случая на обявяване на несъстоятелност в сектора на търговията на дребно през годините, броя на клоновете/магазините, които са били закрити, и броя на загубените работни места
                  22
               . Тенденцията на обявяване на несъстоятелност се е наблюдавала още в разгара на кризата (2011—2013 г.) като първо е засегнала по-малките вериги за търговия на дребно, а сега (2015—2016 г.) по-големите предприятия
                  23
               .

               Предполагаемо въздействие на съкращенията върху местната, регионалната или националната икономика и заетост

               24.И в двете провинции секторът на търговията на дребно е един от най-големите сектори на регионалната икономика
                  24
               . От представените данни става ясно, че секторът на търговията (който обхваща сектора на търговията на дребно) е вторият по големина сектор в Drenthe със 7 800 клона и 37 410 работни места през 2015 г. и най-големият сектор в Overijssel с 19 400 клона и 104 000 работни места. От 2013 г. насам се наблюдава намаляване на броя на клоновете в Drenthe.

               25.Както Drenthe, така и Overijssel са пострадали сериозно, особено от случаите на несъстоятелност в сектора на търговията на дребно. Този сектор осигурява значителна част от заетостта в двете провинции, поради което загубата на работни места оказва силно отрицателно въздействие върху икономиката на двата региона. По-специално закриването на магазини в централните части на градовете
                  25
                оказва силно отрицателно въздействие върху регионалната икономика.

               26.В провинция Overijssel търговията показва леко покачване на броя на клоновете и на работните места. Тази тенденция обаче се дължи главно на клоновете на заведенията за хранене, супермаркетите и продажбите по интернет. Съкращенията са предизвикани от другите клонове на сектора на търговията на дребно, като продажбата на дребно на нехранителни стоки и на стоки в областта на културата или предназначени за свободното време, магазини за информационно и комуникационно оборудване, магазини за домакинско обзавеждане
                  26
               .

               27.Общият брой на работните места в Drenthe продължава да намалява, докато в Overijssel се наблюдава слабо възстановяване на заетостта през 2015 г. спрямо 2013 г., когато е имало най-много загубени работни места.

               28.Броят на случаите на несъстоятелност в сектора на търговията на дребно оказва значително въздействие върху икономиката и пазара на труда в двете провинции. Делът на сектора на търговията на дребно в общата заетост в Drenthe и Overijssel е 17—19 %
                  27
               . Развитието на заетостта (за периода 2015—2016 г.) в сектора на потребителските услуги, който включва и търговията на дребно, в регионите Drenthe и Overijssel остава 1 %
                  28
                под средното ниво за страната.

               29.От предоставените данни е видно, че както в Drenthe, така и в Overijssel общият брой на работните места е намалял. Съкращенията в сектора на търговията на дребно са допринесли за тази ситуация
                  29
               .

               30.В сектора на търговията на дребно за 2015 г. общият брой на лицата, получаващи обезщетения за безработица, се е увеличил с 410 в Drenthe и с 905 в Overijssel. До март 2016 г. броят се е увеличил до 711 за Drenthe и 1 435 за Overijssel
                  30
               . Няколко универсални магазина са били обявени в несъстоятелност в края на 2015 г. — началото на 2016 г. През първите три месеца на 2016 г. се наблюдава рязко нарастване на броя на обезщетенията за безработица в сравнение с цялата 2015 г. За период от 15 месеца за обезщетения за безработица е трябвало да кандидатстват общо 1 121 безработни в Drenthe и 2 340 безработни в Overijssel. Ако се разглежда секторът на търговията — включително търговията на дребно — цифрите са още по-тревожни.

               31.Общият брой на лицата, останали без работа през миналата година, е нараснал по-сериозно в Overijssel, отколкото в Drenthe
                  31
               . Що се отнася до сектора на търговията на дребно, съкращенията са били непредвидени. Някои от по-големите универсални магазини са били засегнати по-рано от отрицателните последици от финансовата икономическа криза, но изпадането им в несъстоятелност е било напълно непредвидено, особено с толкова кратко предизвестие и толкова голям брой съкращения.

               Бенефициери от целевата група и предложени действия

               Бенефициери от целевата група

               32.Прогнозният брой на съкратените работници, които се очаква да вземат участие в мерките, е 800. Разпределението на тези работници по пол, гражданство и възрастова група е следното:

                        Категория

                        Брой на
                           бенефициерите от целевата група*

                        Пол:

                        Мъже:

                        570

                        (71,2 %)

                        Жени:

                        230

                        (28,8 %)

                        Гражданство:

                        Граждани на ЕС:

                        800

                        (100 %)

                        Граждани на трети държави:

                        0

                        (0 %)

                        Възрастова група:

                        15—24 години:

                        492

                        (61,5 %)

                        25—29 години:

                        45

                        (5,6 %)

                        30—54 години:

                        198

                        (24,8 %)

                        55—64 години:

                        64

                        (8,0 %)

                        над 64 години:

                        1

                        (0,1 %)

               *: процентното изражение е със закръгляване.

               Допустимост на предложените действия

               33.Предложените действия, описани в настоящия документ, представляват активни мерки в полза на пазара на труда в рамките на допустимите действия, посочени в член 7 от Регламента за ЕФПГ. Тези действия не заместват пасивните мерки за социална закрила.

               34.Персонализираните услуги, които ще бъдат предоставяни на съкратените работници, включват следните действия:

               –Прием на съкратените работници: с тази мярка ще бъде очертан профилът на участниците според техните способности, потенциал и перспективи за работа. Всеки прием ще приключва с предоставяне на съвет.

               –Помощ при търсене на работа и управление на отделните казуси: тази мярка ще започне с отправяне на предложение за персонализирана програма. Наред с другото тя ще включва подготовка на документите за трансфер, интензивно обучение за кандидатстване за работа, организиране на пазари на работни места и интензивно установяване на контакти с работодатели.

               –Резерв за мобилност: тази мярка се изразява в създаването на гъвкав резерв за търсещите работа лица и за работодателите, предлагащи временна работа. Услугата може да се използва за гъвкаво разпределяне по работни места. Тази мярка ще осигури професионален опит за работниците (евентуално след преквалификация) и ще им помогне да се запознаят с нови работодатели.

               –Съдействие при пренасочване към друга дейност: чрез тази мярка ще се предлагат професионално ориентиране, консултиране и обучение за развиване на компетенциите.

               –Обучение и преквалификация: чрез тази мярка ще се осигуряват обучение, преквалификация и други образователни възможности както за сектора на търговията на дребно, така и за нови професионални профили, например в областта на транспорта, информационните услуги, техническите професии и др.

               –Обучение и наставничество за насърчаване на предприемачеството: някои от участниците могат да използват търговските си умения и опит, за да започнат собствен бизнес. Тази мярка ще им осигури обучение и наставничество посредством развиване на уменията им, помощ за изготвяне на устойчив бизнес план и насоки във връзка с преминаването през законовите процедури.

               –Безвъзмездни средства за насърчаване на предприемачеството: чрез тази мярка ще се предоставят безвъзмездни средства за покриване на инвестиционните разходи, ако участникът придобие необходимите умения и има устойчив бизнес план.

               35.Описаният по-горе пакет от мерки е в допълнение към редовните услуги, предоставяни на съкратените лица. Тези мерки са персонализирани и са насочени към съкратените работници.

               Прогнозен бюджет

               36.Общите прогнозни разходи са в размер на 3 031 250 EUR, като в тях се включват разходи за персонализирани услуги на стойност 2 910 000 EUR и разходи за дейности по подготовка, управление, информиране и публичност, контрол и докладване в размер на 121 250 EUR.

               37.Общият размер на заявеното финансово участие от ЕФПГ възлиза на 1 818 750 EUR (60 % от общия размер на разходите).

                        Действия

                        Прогнозен брой участници

                        Прогнозни разходи за един участник*
                        (EUR)

                        Общо прогнозни разходи

                        (EUR)

                        Персонализирани услуги (действия по член 7, параграф 1, букви а) и в) от Регламента за ЕФПГ)

                        Прием (Intake)

                        800

                        356

                        285 000

                        Помощ при търсене на работа и управление на отделните казуси (Trajectbegeleiding reintegratie)

                        800

                        1 006

                        805 000

                        Резерв за мобилност (Mobiliteitspool)

                        200

                        3 310

                        662 000

                        Съдействие при пренасочване към друга дейност (Outplacement begeleiding)

                        50

                        1 600

                        80 000

                        Обучение и преквалификация (Scholing en cursussen)

                        180

                        3 611

                        650 000

                        Обучение и наставничество за насърчаване на предприемачеството (Promotie, cursussen en begeleiding ondernemerschap)

                        25

                        2 120

                        53 000

                        Безвъзмездни средства за насърчаване на предприемачеството (Toelage ondernemerschap)

                        25

                        15 000

                        375 000

                        Междинен сбор (a):

                        Процент от пакета от персонализирани услуги

                        —

                        2 910 000

                        (100 %)

                        Помощи и стимули (действия по член 7, параграф 1, буква б) от Регламента за ЕФПГ)

                        0

                        0

                        0

                        Междинен сбор (б):

                        Процент от пакета от персонализирани услуги:

                        —

                        0

                        (0 %)

                         Действия по член 7, параграф 4 от Регламента за ЕФПГ

                        1. Подготовка

                        —

                        0

                        2. Управление

                        —

                        30 312

                        3. Информиране и публичност

                        —

                        60 625

                        4. Контрол и докладване

                        —

                        30 313

                        Междинен сбор (в):

                        Процент от общите разходи:

                        —

                        121 250

                        (4 %)

                        Общо разходи (а + б + в):

                        —

                        3 031 250

                        Финансово участие от ЕФПГ (60 % от общия размер на разходите)

                        —

                        1 818 750

               *: цифрите са закръглени.

               38.Нидерландия е потвърдила, че не предвижда обезщетения и субсидии за изплащане на възнаграждения.

               39.Нидерландия е потвърдила, че разходите за инвестиции за самостоятелна заетост, започване на стопанска дейност и придобиване на дялово участие от служителите няма да надхвърлят 15 000 EUR за бенефициер.

               Период на допустимост на разходите

               40.Нидерландия е започнала да предоставя персонализирани услуги на бенефициерите от целевата група на 22 август 2016 г. С оглед на това разходите за действията са допустими за предоставяне на финансово участие от ЕФПГ през периода от 22 август 2016 г. до 12 юли 2018 г.

               41.Нидерландия е започнала да извършва административни разходи по прилагането на ЕФПГ на 22 август 2016 г. С оглед на това разходите за дейностите по подготовка, управление, информиране и публичност, контрол и докладване са допустими за предоставяне на финансово участие от ЕФПГ през периода от 22 август 2016 г. до 12 януари 2019 г.

               Допълване с действия, финансирани с национални средства или със средства от Съюза

               42.Източниците на национално съфинансиране са органите на местното самоуправление на двете засегнати провинции и представителите на сектора. Те ще съфинансират 40 % от разходите.

               43.Нидерландия е потвърдила, че за описаните по-горе мерки, за които се предоставя финансово участие от ЕФПГ, няма да бъде получена финансова подкрепа от други финансови инструменти на Съюза.

               Процедури за провеждане на консултации с бенефициерите от целевата група, с техни представители или със социалните партньори, както и с органите на местно и регионално равнище

               44.Нидерландия е посочила, че заявлението, и по-специално съгласуваният пакет от персонализирани услуги, са били изготвени след консултации със заинтересованите страни, социалните партньори и представители на сектора на търговията на дребно и на регионите
                  32
               .

               45.Агенцията за осигуряване на работниците и служителите (UWV), която се занимава с регистрацията на съкратените работници, е провела консултации със съкратените работници. Съвместно с UWV е било изготвено описание на естеството и мащаба на проблема.

               46.Били са проведени множество срещи с представителите на сектора и регионалните власти (органите на провинциите). Разработен е бил и план за увеличаване на шансовете на съкратените работници за намиране на нова работа.

               Системи за управление и контрол

               47.В заявлението е описана системата за управление и контрол, като са посочени отговорностите на съответните участващи органи. Системата е идентична на структурата, предвидена за ЕСФ. Разходите, свързани с дейностите, са включени в общия размер на разходите за проекта. Нидерландия е уведомила Комисията, че управлението ще се извършва от Агенцията на Министерството на социалните въпроси и заетостта (Agentschap SZW).

               48.Финансовият контрол ще се осъществява от генералния директор на Агенцията за предприятията в Нидерландия (RVO, Rijksdienst voor Ondernemend Nederland) в качеството на сертифициращ орган. Ролята на независим одитен орган ще се изпълнява от директора на Агенцията за одит в Министерството на финансите.

               49.Няма отделен бюджет, отпуснат от Министерството на социалните въпроси и заетостта за частта от проекта, отнасяща се до политиката. Счита се, че тя е част от работата на министерството. Дирекцията, занимаваща се с регламентацията относно работниците и служителите, отговаря за ЕФПГ като цяло.

               Ангажименти, поети от засегнатата държава членка

               50.Нидерландия е предоставила всички необходими гаранции за това, че:

               –при достъпа до предложените действия и тяхното изпълнение ще се спазват принципите на равнопоставеност и недискриминация;

               –са спазени изискванията, определени в националното законодателство и в законодателството на ЕС относно колективните съкращения;

               –за предложените действия няма да бъде получена финансова помощ от други фондове или финансови инструменти на Съюза и няма да бъде допуснато дублиране на финансирането;

               –предложените действия ще допълват действия, финансирани от структурните фондове;

               –финансовото участие от ЕФПГ ще бъде съобразено с процедурните и материалноправните разпоредби на Съюза относно държавните помощи.

               ОТРАЖЕНИЕ ВЪРХУ БЮДЖЕТА

               Бюджетно предложение

               51.В съответствие с предвиденото в член 12 от Регламент (ЕС, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020
                  33
                ЕФПГ не може да надхвърля максимален годишен размер от 150 милиона евро (по цени от 2011 г.).

               52.След като проучи заявлението с оглед на условията, определени в член 13, параграф 1 от Регламента за ЕФПГ, и като отчете броя на бенефициерите от целевата група, предложените действия и прогнозните разходи, Комисията предлага да бъдат мобилизирани средства от ЕФПГ в размер на 1 818 750 EUR, което представлява 60 % от общите разходи за предложените действия, за предоставяне на финансово участие по заявлението.

               53.Предложеното решение за мобилизиране на средства от ЕФПГ ще бъде взето съвместно от Европейския парламент и Съвета в съответствие с предвиденото в точка 13 от Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление
                  34
               .

               Свързани актове

               54.Едновременно с предложението за решение за мобилизиране на средства от ЕФПГ Комисията ще представи на Европейския парламент и на Съвета предложение за прехвърляне на сумата от 1 818 750 EUR към съответния бюджетен ред.

               55.Едновременно с приемането на настоящото предложение за решение за мобилизиране на средства от ЕФПГ Комисията ще приеме решение за предоставяне на финансово участие посредством акт за изпълнение, който ще влезе в сила на датата, на която Европейският парламент и Съветът приемат предложеното решение за мобилизиране на средства от ЕФПГ.

               Предложение за

               РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА

               за мобилизиране на средства от Европейския фонд за приспособяване към глобализацията във връзка със заявление от Нидерландия — EGF/2016/005 NL/Drenthe Overijssel Retail

               ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,

               като взеха предвид Договора за функционирането на Европейския съюз,

               като взеха предвид Регламент (EС) № 1309/2013 на Европейския парламент и на Съвета от 17 декември 2013 г. относно Европейския фонд за приспособяване към глобализацията (2014—2020 г.) и за отмяна на Регламент (ЕО) № 1927/2006
                  35
               , и по-специално член 15, параграф 4 от него,

               като взеха предвид Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление
                  36
               , и по-специално точка 13 от него,

               като взеха предвид предложението на Европейската комисия,

               като имат предвид, че:

               (1)Европейският фонд за приспособяване към глобализацията (ЕФПГ) е създаден с цел оказване на подкрепа за съкратените работници и самостоятелно заетите лица, чиято дейност е прекратена в резултат на големи структурни промени в моделите на световната търговия вследствие на глобализацията, в резултат на продължаване на световната финансова и икономическа криза или в резултат на нова световна финансова и икономическа криза, както и с цел подпомагане на тяхната реинтеграция на пазара на труда.

               (2)Съгласно предвиденото в член 12 от Регламент (ЕС, Евратом) № 1311/2013 на Съвета
                  37
                ЕФПГ не може да надхвърля максимален годишен размер от 150 милиона евро (по цени от 2011 г.).

               (3)На 12 юли 2016 г. Нидерландия подаде заявление за мобилизиране на средства от ЕФПГ във връзка с извършени съкращения в икономическия сектор, класифициран в разделение 47 по Статистическата класификация на икономическите дейности в Европейската общност (NACE) Rev. 2 („Търговия на дребно, без търговията с автомобили и мотоциклети“) в регионите на ниво 2 по общата класификация на териториалните единици за статистически цели (NUTS)
                  38
                NL13 — Drenthe и NL21 — Overijssel в Нидерландия. Към заявлението беше представена допълнителна информация в съответствие с член 8, параграф 3 от Регламент (ЕС) № 1309/2013. Заявлението отговаря на изискванията за определяне на финансово участие от ЕФПГ, установени в член 13 от Регламент (ЕС) № 1309/2013.

               (4)Поради това, за да бъде удовлетворено подаденото от Нидерландия заявление, следва да бъдат мобилизирани средства за предоставяне на финансово участие от ЕФПГ в размер на 1 818 750 EUR.

               (5)За да се сведе до минимум времето, необходимо за мобилизиране на средства от ЕФПГ, настоящото решение следва да се прилага от датата на приемането му,

               ПРИЕХА НАСТОЯЩОТО РЕШЕНИЕ:

               Член 1

               В рамките на общия бюджет на Европейския съюз за финансовата 2017 година от Европейския фонд за приспособяване към глобализацията се мобилизират средства за предоставяне на сумата от 1 818 750 EUR под формата на бюджетни кредити за поети задължения и бюджетни кредити за плащания.

               Член 2

               Настоящото решение влиза в сила в деня на публикуването му в Официален вестник на Европейския съюз. То се прилага от [датата на приемането му]
                  39*.

               Съставено в Брюксел на  година.

                  За Европейския парламент
                        За Съвета

                  Председател
                        Председател

                     (1)
                  ОВ L 347, 20.12.2013 г., стр. 855.

                     (2)
                  По смисъла на член 3 от Регламента за ЕФПГ.

                     (3)
                  Регламент (ЕС) № 1046/2012 на Комисията от 8 ноември 2012 г. за прилагане на Регламент (ЕО) № 1059/2003 на Европейския парламент и на Съвета за установяване на обща класификация на териториалните единици за статистически цели (NUTS) по отношение на предоставянето на динамичните редове според новото регионално деление (ОВ L 310, 9.11.2012 г., стр. 34).

                     (4)
                  OВ L 393, 30.12.2006 г., стр. 1.

                     (5)
                  Съгласно член 7, параграф 4 от Регламент (EС) № 1309/2013.

                     (6)
                  Директива 98/59/ЕО на Съвета от 20 юли 1998 г. за сближаване на законодателствата на държавите членки в областта на колективните уволнения (ОВ L 225, 12.8.1998 г., стр. 16).

                     (7)

                        https://www.cbs.nl/nl-nl/nieuws/2016/11/consumentenvertrouwen-daalt-opnieuw

                     (8)
                  Национална банка на Нидерландия (НБН).

                     http://www.dnb.nl/nieuws/nieuwsoverzicht-en-archief/statistisch-nieuws-2015/dnb333575.jsp#

                     (9)
                  По данни на НБН.

                     http://www.dnb.nl/nieuws/nieuwsoverzicht-en-archief/statistisch-nieuws-2015/dnb333575.jsp#

                     (10)
                  EGF/2010/010_CZ/Unilever, EGF/2010/016_ES/Aragón retail, EGF/2011/004_EL/ALDI Hellas, EGF/2014/009_EL/Sprider stores. EGF/2014/013_EL/Odyssefs Fokas, EGF/2015/011_GR/Supermarket Larissa

                     (11)
                  Изявление на CBS за медиите от 8 юли 2015 г. относно задлъжнялостта на домакинствата в Нидерландия.

                     http://www.cbs.nl/nl-NL/menu/themas/macro-economie/publicaties/artikelen/archief/2015/4505-schulden-huishoudens-nemen-weer-iets-toe.htm

                     (12)
                  Прогнози за сектора на търговията на дребно, Икономическа агенция ABN-AMRO Sonny Duijn. 22 януари 2016 г.

                     (13)
                  Прогнози за сектора на търговията на дребно, Икономическа агенция ABN-AMRO Sonny Duijn. 22 януари 2016 г.

                     (14)

                     http://www.consultancy.nl/nieuws/11992/de-25-grootste-faillissementen-van-retailketens-en-winkels

                     (15)
                  Данни на CBS за „koopkrachtontwikkeling“, март 2016 г.:

                     http://statline.cbs.nl/Statweb/publication/?DM=SLNL&PA=71015NED&D1=0&D2=0,72,76-77&D3=a&HDR=T&STB=G1,G2&VW=G

                     (16)

                        https://www.cbs.nl/nl-nl/nieuws/2016/11/consumentenvertrouwen-daalt-opnieuw

                     (17)
                  Фокус върху потреблението, Икономическа агенция ABN-AMRO Mathijs Deguelle и Nico Klene. Промени в обемите в сектора на търговията на дребно. 24 януари 2014 г. Прогнози за сектора на търговията на дребно, Икономическа агенция ABN-AMRO Sonny Duijn, параграф 1. 22 януари 2016 г.

                     (18)
                  Данни на CBS за „koopkrachtontwikkeling“, март 2016 г.

                     http://statline.cbs.nl/Statweb/publication/?DM=SLNL&PA=71015NED&D1=0&D2=0,72,76-77&D3=a&HDR=T&STB=G1,G2&VW=G

                     (19)
                  Изявление на CBS за медиите от 8 юли 2015 г. относно задлъжнялостта на домакинствата в Нидерландия:

                     http://www.cbs.nl/nl-NL/menu/themas/macro-economie/publicaties/artikelen/archief/2015/4505-schulden-huishoudens-nemen-weer-iets-toe.htm

                     (20)

                     https://www.cbs.nl/nl-nl/nieuws/2015/28/schulden-huishoudens-nemen-weer-iets-toe

                     https://www.cbs.nl/en-gb/news/2015/28/overall-household-debt-marginally-up

                     (21)

                     http://www.consultancy.nl/nieuws/11992/de-25-grootste-faillissementen-van-retailketens-en-winkels

                     (22)

                     http://www.consultancy.nl/nieuws/11992/de-25-grootste-faillissementen-van-retailketens-en-winkels

                     (23)

                     http://overijssel.databank.nl/jive/jivereportcontents.ashx?report=home

                   , Тема „Икономика“

                     (24)

                     http://www.lisa.nl/data/gratis-data/overzicht-lisa-data-per-provincie

                     (25)
                  Фокус върху потреблението, Икономическа агенция ABN-AMRO Mathijs Deguelle и Nico Klene. Промени в обемите в сектора на търговията на дребно. 24 януари 2014 г.

                     (26)

                     http://statline.cbs.nl/Statweb/publication/?DM=SLNL&PA=81804NED&D1=a&D2=0-2,5,29&D3=172-188&VW=T

                     (27)

                     http://www.lisa.nl/include/nl/bibliotheek/4._LISA_Groot-_en_detailhandel_2014.pdf

                     (28)
                  Прогнози на UWV за пазара на труда, 2015—2016 г., стр. 52.

                     (29)
                  По данни на UWV от април 2016 г.

                     (30)
                  По данни на UWV от април 2016 г.

                     (31)
                  По данни на UWV от април 2016 г.

                     (32)
                  Организациите, с които са били проведени консултации, са: Съюзът на работодателите/предприемачите в Нидерландия, Агенцията за осигуряване на работниците и служителите, браншова организация на сектора на търговията на дребно, Федерацията на профсъюзите в Нидерландия/клон Drenthe, Националната федерация на християнските профсъюзи, регионалните власти.

                     (33)
                  ОВ L 347, 20.12.2013 г., стр. 884.

                     (34)
                  ОВ С 373, 20.12.2013 г., стр. 1.

                     (35)
                  ОВ L 347, 20.12.2013 г., стр. 855.

                     (36)
                  ОВ С 373, 20.12.2013 г., стр. 1.

                     (37)
                  Регламент (EC, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020 (ОВ L 347, 20.12.2013 г., стр. 884).

                     (38)
                  Регламент (ЕС) № 1046/2012 на Комисията от 8 ноември 2012 г. за прилагане на Регламент (ЕО) № 1059/2003 на Европейския парламент и на Съвета за установяване на обща класификация на териториалните единици за статистически цели (NUTS) по отношение на предоставянето на динамичните редове според новото регионално деление (ОВ L 310, 9.11.2012 г., стр. 34).

                     (39)
                   Датата да се попълни от Парламента преди публикуването в ОВ.